SET ปิดเช้าบวก 9 จุด รับ “ฟันด์โฟลว์” ไหลเข้า จับตาบ่ายวิ่งต่อ!
SET ปิดเช้าบวก 9 จุด ตามต่างประเทศ รับเงินทุนต่างชาติยังไหลเข้าต่อเนื่อง แนวโน้มช่วงบ่ายเคลื่อนไหวในกรอบอิงแดนบวกต่อไปได้ ให้แนวรับ 1,620 จุด และแนวต้าน 1,635 จุด
SET ปิดเช้าบวก 9 จุด ตามต่างประเทศ รับเงินทุนต่างชาติยังไหลเข้าต่อเนื่อง แนวโน้มช่วงบ่ายเคลื่อนไหวในกรอบอิงแดนบวกต่อไปได้ ให้แนวรับ 1,620 จุด และแนวต้าน 1,635 จุด
4 พ.ย. 2565

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย (PI) กล่าวว่า ตลาดหุ้นไทยช่วงเช้าฟื้นตัวขึ้นมาได้ดี เป็นไปตามตลาดหุ้นภูมิภาคเอเชีย โดยเฉพาะตลาดหุ้นฮ่องกงขึ้นมาค่อนข้างแรง รวมถึงเงินทุนต่างชาติยังไหลเข้ามาต่อเนื่อง และยังได้ปัจจัยหนุนจากหุ้น PTTEP ดีดขึ้นมีผลต่อดัชนีราว 1.76 จุด
สำหรับแนวโน้มตลาดหุ้นไทยในช่วงบ่าย นายวทัญ คาดว่า ตลาดฯ น่าจะเคลื่อนไหวในกรอบอิงแดนบวก แต่อาจขึ้นไปได้ไม่มาก เนื่องจากนักลงทุนรอดูการเปิดเผยตัวเลขการจ้างงานนอกภาคเกษตรของสหรัฐในคืนนี้ ซึ่งตลาดคาดการณ์ที่ 1.97 แสนตำแหน่ง หากออกมาต่ำกว่าคาด อาจทำให้นักลงทุนคลายความกังวลเกี่ยวกับเงินเฟ้อ ให้แนวรับไว้ที่ 1,620 จุด และแนวต้าน 1,635 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 2,485.02 ล้านบาท ปิดที่ 193.00 บาท เพิ่มขึ้น 5.00 บาท
ADVANC มูลค่าการซื้อขาย 1,397.33 ล้านบาท ปิดที่ 188.00 บาท ลดลง 3.50 บาท
PTT มูลค่าการซื้อขาย 1,042.88 ล้านบาท ปิดที่ 36.25 บาท เพิ่มขึ้น 0.50 บาท
BDMS มูลค่าการซื้อขาย 734.99 ล้านบาท ปิดที่ 30.25 บาท เพิ่มขึ้น 0.25 บาท
KBANK มูลค่าการซื้อขาย 665.04 ล้านบาท ปิดที่ 149.00 บาท ลดลง 0.50 บาท